|  |  |
| --- | --- |
| **ΣΥΛΛΟΓΟΣ ΕΚΠΑΙΔΕΥΤΙΚΩΝ Π.Ε ΑΡΓΥΡΟΥΠΟΛΗΣ-ΑΛΙΜΟΥ-ΕΛΛΗΝΙΚΟΥ** | **Aργυρούπoλη, 10/5/2021** |
| **«Ο ΘΟΥΚΥΔΙΔΗΣ»** | **Αρ. Πρωτ.:154** |
| **Κυκλάδων 7, Αργυρούπολη** | **Προς τα μέλη του Συλλόγου** |
| **Πληροφ.: Χριστίνα Αγγελονίδη (2109922610/6945385686)** |  |
| **Βάνια Ξιφαρά: (2109913100/6944334752)** |  |
| **email: syllogos.pe.thoukididis@gmail.com** |  |

# Ο Σύλλογός μας «oΘουκυδίδης » συμμετέχει και καλεί στη ΣΥΣΚΕΨΗ Συνδικάτων – Ομοσπονδιών τη Δευτέρα στις 10 Μαΐου 6.30 μ.μ. στο Πεδίον του Άρεως για την κλιμάκωση της πάλης μας

Ο απεργιακός εορτασμός της Πρωτομαγιάς, στις 6 του Μάη, με μαζικές συγκεντρώσεις των σωματείων, Συνδικάτων, Εργατικών Κέντρων και Ομοσπονδιών, στην Αθήνα και σε ολόκληρη τη χώρα, είναι η ζωντανή απάντηση της εργατικής τάξης, των εργαζόμενων σε δημόσιο και ιδιωτικό, στην όξυνση της επίθεσης κυβέρνησης – κεφαλαίου.

Είναι βήμα για την κλιμάκωση του αγώνα απέναντι στο αντεργατικό τερατούργημα της κυβέρνησης που ξεθεμελιώνει το 8ωρο, επιβάλλει την απλήρωτη εργασία, θέτει νέους περιορισμούς στο δικαίωμα της Απεργίας, στο περιεχόμενο της πάλης των σωματείων, συνδικάτων και των αγώνων των εργαζομένων.

Οι επιπτώσεις στην εκπαίδευση αφορά τους όρους δουλειάς και ζωής των νέων εργαζομένων, των μαθητών μας, είναι κομμάτι της γενικότερης αντιλαϊκής επίθεσης.

Η απεργία στις 6 του Μάη ήταν μια μεγάλη μάχη που κερδήθηκε με επιτυχία.

Ο αγώνας συνεχίζεται με αίτημα: **Η κυβέρνηση να πάρει πίσω το αντεργατικό νομοσχέδιο που ετοιμάζει, να μην τολμήσει να το καταθέσει στη Βουλή.**

Προχωράμε οργανωμένα, αποφασιστικά, όλοι οι εργαζόμενοι, σε δημόσιο και ιδιωτικό στα επόμενα βήματα της οργάνωσης του αγώνα μας.

Η συμμετοχή σωματείων, εργαζομένων, θα συμβάλλει αποφασιστικά να καταλήξουμε σε ολοκληρωμένο σχέδιο δράσης που θα απαντάει στο μέγεθος της επίθεσης που δεχόμαστε.

το ΔΣ